钦定古今图书集成/明伦汇编/氏族典/第023卷 > 《廖用贤尚友录》 > 冯野王
## 钦定古今图书集成/明伦汇编/氏族典/第023卷 > 《廖用贤尚友录》 > 冯野王

按《汉书冯奉世传》：“奉世子野王，字君卿，受业博士，通
《诗》。少以父任为太子中庶子。年十八，上书愿试守长
安令。宣帝奇其志。后以功补当阳长，迁栎阳令，徙夏
阳令。元帝时，迁陇西太守。以治行高，入为左冯翊、池
阳令。并贪污。野王部督邮赵都案验收捕，并不首吏。
都格杀并家陈冤。事下廷尉，都诣吏自杀，以明野王”，
京师称其威信。迁大鸿胪。御史大夫李延寿卒，在位
多举野王，上避嫌不用，以昭仪兄故也。野王虽不为
三公，甚见器重。成帝立，有司奏“王舅不宜备九卿”，出
为上郡太守。朔方刺史萧育荐野王，会病免，使行河
堤。拜琅邪太守王凤为大司马辅政。京兆尹王章荐
野王代凤，后诛章，野王不自安，遂病《凤风》。御史中丞
劾奏“野王赐告而私归家，不敬”，免。初，野王嗣父爵为
关内侯，免归数年，年老终于家。